|  |  |  |  |  |  |  |
| --- | --- | --- | --- | --- | --- | --- |
| **Pomoćna kontrolna lista za ispunjenost uslova zaštite dobrobiti životinja za proizvodnju-svinje** | | | | | | |
| **Zakon o zaštiti dobrobiti životinja (Sl.list Cg 14/2008 i 47/2015)**  **Pravilnik o uslovima za objekte i opremu za držanje i uzgoj životinja za proizvodnju( “Sl. list Crne Gore”, br. 64/17)-opšti uslovi**  **Pravilnik o uslovima za objekte za držanje i uzgoj svinja (“Sl. list Crne Gore”, br. 64/07 i 38/18)-posebni uslovi** | | | | | | |
| Br. | Zakonodavni okvir | Provjera usaglašenosti | Da | Ne | Djelimično | Komentar |
| 1. | Član 4, stav 3 ZZDŽ; | Držalac životinje dužan je da postupa prema životinji sa pažnjom dobrog domaćina i da životinji obezbijedi životne uslove koji odgovaraju njenoj vrsti, rasi, polu, starosti kao i fizičkim, biološkim i proizvodnim specifičnostima, osobinama u ponašanju, odnosno zdravstvenom stanju životinje. |  |  |  |  |
| 2. | Član 4, stav 5 ZZDŽ; | Držalac životinje dužan je da spriječi životinju da ugrozi život, bezbjednost ili imovinu drugog lica, odnosno život i bezbjednost druge životinje. |  |  |  |  |
| 3. | Član 5, stav 5 ZZDŽ; | Držalac životinja dužan je obezbijediti veterinarsku pomoć u slučaju povrede, bolesti i otežanog porođaja životinje. |  |  |  |  |
| 4. | Član 11, stav 1, ZZDŽ; | Držalac životinja dužan je da obezbijedi životinjama:  1)hranu i vodu prema njihovim fiziološkim potrebama;  2) njegu i zdravstvenu zaštitu; |  |  |  |  |
| 3)smještaj u objekat sa dovoljno svjetlosti, toplote i prostora; |  |  |  |  |
| 4) higijenu prostora; |  |  |  |  |
| 5) zaštitu od uticaja vremenskih prilika i prirodnih neprijatelja. |  |  |  |  |
| 5. | Član 11, stav 2, ZZDŽ; | Životinje koje privremeno ili trajno nijesu smještene u objektima moraju biti zaštićene od nepovoljnih vremenskih uslova i drugih opasnosti za zdravlje i život. |  |  |  |  |
| 6. | Član 11, stav 5, ZZDŽ; | Životinje koje se drže zatvorene držalac je dužan obilaziti, najmanje jednom dnevno. |  |  |  |  |
| 7. | Član 12, stav 1, ZZDŽ;  Član 4,stav 1,Pravilnik opšti uslovi; | Materijal koji se koristi za izgradnju objekata i oprema u objektima sa kojima životinje dolaze u dodir ne smiju biti opasni za životinje i djelovati štetno na njihovo zdravlje i moraju biti izgrađeni tako da se mogu lako čistiti, prati, a po potrebi i dezinfikovati. |  |  |  |  |
| 8. | Član 12, stav 2, ZZDŽ; | Objekti i prostori za smještaj životinja i oprema moraju biti izgrađeni tako da nemaju oštrih uglova, ivica ili izbočina koji bi mogli povrijediti životinje. |  |  |  |  |
| 9. | Član 4, stav 2 Pravilnika opšti uslovi; | Prostor za smještaj životinja i opreme sa kojom životinje dolaze u kontakt treba da su izgrađene bez oštrih ivica ili izbočina sa podovima u objektima koji su glatki, ali ne klizavi, kako bi se spriječilo povrjeđivanje. |  |  |  |  |
| 10. | Član 13, stav 1 ZZDŽ; | Životinje moraju imati na raspolaganju prostor koji odgovara njihovim fiziološkim i etološkim potrebama. |  |  |  |  |
| 11. | Član 13, stav 2 ZZDŽ; | Životinji kojoj je uskraćena sloboda kretanja mora se obezbijediti smještajni prostor u kojem bez teškoće može da legne i ustane, ispruži prednje i zadnje noge tj. slobodno se protegne i da se na istoj površini i u istom prostoru, bez savijanja trupa i glave, može slobodno okrenuti u stajaćem i u ležećem položaju oko svoje uzdužne ose. |  |  |  |  |
| 12. | Član 14, stav 1 ZZDŽ; | Životinje moraju imati pristup dovoljnim količinama vode odgovarajućeg kvaliteta u skladu sa njihovim potrebama. |  |  |  |  |
| 13. | Član 14, stav 2 ZZDŽ; | Objekti u kojima se drže životinje moraju biti opremljeni tako da životinje mogu uzimati hranu i vodu na način primjeren njihovoj vrsti. |  |  |  |  |
| 14. | Član 14, stav 3 ZZDŽ; | Prostor u objektu i oprema za hranjenje i napajanje mora se redovno održavati, odnosno čistiti. |  |  |  |  |
| 11. | Član 15, stav 1 ZZDŽ; | Držalac životinje dužan je oboljele ili povrijeđene životinje smjestiti u skladu sa njihovim potrebama, a ukoliko je neophodno i u posebne prostorije ili objekte i obezbjediti im veterinarsko-zdravstvenu zaštitu. |  |  |  |  |
| 12. | Član 15, stav 2 ZZDŽ; | Za životinje se mora brinuti dovoljan broj osposobljenih lica ili lica koja posjeduju jednako vrijedno iskustvo. |  |  |  |  |
| 13. | Član 4, stav 3 Pravilnika opšti uslovi; | Temperatura, vlažnost vazduha, cirkulacija vazduha, koncentracija gasova i prašine u vazduhu i intenzitet buke, treba da budu u granicama koje nijesu štetne za zdravlje životinja. |  |  |  |  |
| 14. | Član 4, stav 4 Pravilnika opšti uslovi; | Objekat treba da budu dovoljno osvijetljeni, fiksnim ili prenosnim, prirodnim ili vještačkim osvjetljenjem, radi fizioloških i etoloških potreba životinja i vršenja kontrole i pregleda životinja u bilo koje doba dana ili noći. |  |  |  |  |
| 15. | Član 5, stav 1 Pravilnika opšti uslovi; | U objektima u kojima su smještene životinje koristi se automatska i mehanička oprema koja se provjerava najmanje jednom dnevno, a ako se otkriju kvarovi, otklanjaju se odmah ili se preduzimaju mjere, radi zaštite zdravlja i dobrobiti životinja dok se kvar ne otkloni. |  |  |  |  |
| 16. | Član 5, stav 2 Pravilnika opšti uslovi; | Objekat u kojem su smještene životinje koji se vještački provjetrava treba da ima i rezervni sistem provjetravanja, koji je do otklanjanja kvara na glavnom sistemu dovoljan za očuvanje zdravlja i dobrobiti životinja, kao i alarmni sistem koji upozorava lice koje se brine o životinjama o kvaru u sistemu za provjetravanje i koji treba da se redovno održava i provjerava u skladu sa uputstvom proizvođača. |  |  |  |  |
| 17. | Član 5, stav 3 Pravilnika opšti uslovi; | Električna oprema i električne instalacije treba da budu postavljene na način da se spriječi povređivanje životinja. |  |  |  |  |
| 18. | Član 6 stav 1 Pravilnika opšti uslovi; | U objektima u kojima su smještene životinje, životinjama treba da se obezbijedi:  1)ishrana prilagođena njihovom uzrastu, težini, fiziološkim i etološkim potrebama; |  |  |  |  |
| 19. | Član 6 stav 1 Pravilnika opšti uslovi; | U objektima u kojima su smještene životinje, životinjama treba da se obezbijedi:  2) voda dostupna svim životinjama i u dovoljnim količinama; |  |  |  |  |
| 20. | Član 6 stav 1 Pravilnika opšti uslovi; | U objektima u kojima su smještene životinje, životinjama treba da se obezbijedi:  3) oprema za hranjenje i napajanje izrađena, postavljena i održavana tako da se mogućnost zagađenja hrane i vode svede na najmanju moguću mjeru sa minimalnom mogućnošću povređivanja životinja zbog guranja pri hranjenju i napajanju; |  |  |  |  |
| 21. | Član 6 stav 1 Pravilnika Pravilnika opšti uslovi; | U objektima u kojima su smještene životinje, životinjama treba da se obezbijedi:  4) dovoljno prostora u zavisnosti od njenih fizioloških i etoloških potreba, ukoliko je životinja stalno ili povremeno privezana ili boravi u ograničenom prostoru; |  |  |  |  |
| 22. | Član 6 stav 1 Pravilnika Pravilnika opšti uslovi; | U objektima u kojima su smještene životinje, životinjama treba da se obezbijedi:  5)sloboda kretanja u skladu sa njihovim potrebama čime bi se spriječila nepotrebna patnja ili povrede; |  |  |  |  |
| 23. | Član 6 stav 1 Pravilnika opšti uslovi; | U objektima u kojima su smještene životinje, životinjama treba da se obezbijedi:  6) radi liječenja ili u profilaktičke svrhe ili sprovođenja zootehničkih postupaka, supstanca koja nije štetna za zdravlje ili dobrobit životinja; |  |  |  |  |
| 24. | Član 6 stav 1 Pravilnika opšti uslovi; | U objektima u kojima su smještene životinje, životinjama treba da se obezbijedi:  7) da oboljele ili povrijeđene životinje se smjeste u skladu sa njihovim potrebama, a ukoliko je neophodno i u posebne prostorije ili objekte sa suvom i udobnom prostirkom i veterinarsko-zdravstvena zaštita; |  |  |  |  |
| 25. | Član 6 stav 1 Pravilnika opšti uslovi; | U objektima u kojima su smještene životinje, životinjama treba da se obezbijedi:  8) zaštita od nepovoljnih vremenskih uslova, grabljivica i drugih štetnih uticaja na njihovo zdravlje, ako se drže izvan objekta. |  |  |  |  |
| 26. | Član 3, Pravilnika posebni uslovi za svinje; | Objekat za držanje svinja pored uslova utvrđenih propisom o uslovima za objekte i opremu za držanje i uzgoj životinja za proizvodnju, treba da:  1) bude dovoljno veliki da sve svinje mogu istovremeno da leže, normalno ustaju i da se međusobno vide; |  |  |  |  |
| 27. | Član 3, Pravilnika posebni uslovi za svinje; | Objekat za držanje svinja pored uslova utvrđenih propisom o uslovima za objekte i opremu za držanje i uzgoj životinja za proizvodnju, treba da:  2) je izgrađen tako da svinje imaju neograničen pristup prostoru za ležanje (ležištu) koje treba da bude udobno, čisto, suvo i neškodljivo za životinje; |  |  |  |  |
| 28. | Član 3, Pravilnika posebni uslovi za svinje; | Objekat za držanje svinja pored uslova utvrđenih propisom o uslovima za objekte i opremu za držanje i uzgoj životinja za proizvodnju, treba da:  3) bude osvijetljen najmanje osam sati dnevno, svjetlom jačine najmanje 40 luksa (lx). |  |  |  |  |
| Član 3, Pravilnika posebni uslovi za svinje; | Objekat za držanje svinja pored uslova utvrđenih propisom o uslovima za objekte i opremu za držanje i uzgoj životinja za proizvodnju, treba da:  4) ima podove od materijala koji se lako čiste i dezinfikuju, koji su glatki ali ne i klizavi; |  |  |  |  |
| Član 3, Pravilnika o uslovima za objekte za držanje i uzgoj svinja; | Objekat za držanje svinja pored uslova utvrđenih propisom o uslovima za objekte i opremu za držanje i uzgoj životinja za proizvodnju, treba da:  5) ima podove koji odgovaraju veličini i težini svinje, a ako nijesu prekriveni prostirkom, podovi treba da budu ravni, čvrsti i stabilni. |  |  |  |  |
| 29. | Član 4 Pravilnika posebni uslovi za svinje; | Slobodna površina poda u odnosu na tjelesnu masu, za zalučenu prasad ili tovljenike, koji se drže u grupi za svaku jedinku, osim nazimica nakon pripusta i krmača, treba da bude:  1) 0,15 m2 do 10 kg žive vage; |  |  |  |  |
| 2) 0,20 m2 od 10 kg do 20 kg žive vage; |  |  |  |  |
| 3) 0,30 m2 od 20 kg do 30 kg žive vage; |  |  |  |  |
| 4) 0,40 m2 od 30 kg do 50 kg žive vage; |  |  |  |  |
| 5) 0,55 m2 od 50 kg do 85 kg žive vage; |  |  |  |  |
| 6) 0,65 m2 od 85 kg do 110 kg žive vage; |  |  |  |  |
| 7) 1,00 m2 za više od 110 kg žive vage. |  |  |  |  |
| 30. | Član 5 stav 1,2 Pravilnika posebni uslovi za svinje; | Kada se suprasne nazimice i krmače drže u grupi najmanja površina poda za svaku suprasnu nazimicu treba da je 1,64 m2, a za svaku krmaču 2,25 m2.  Kada se životinje iz stava 1 ovog člana drže u grupi sa manje od šest jedinki, slobodna podna površina treba da se uveća za 10%, a ako se u grupi drži 40 ili više životinja, slobodna podna površina po životinji može se smanjiti za 10%. |  |  |  |  |
| 31. | Član 5 stav 3,4, Pravilnika posebni uslovi za svinje; | Za svaku suprasnu nazimicu treba da bude obezbijeđen čvrst i pun pod površine od najmanje 0,95 m2 od podne površine od ukupno 1,64 m2 a za svaku suprasnu krmaču čvrst i pun pod površine od najmanje 1,30 m2  od od ukupno 2,25 m2 a za svaku suprasnu krmaču dok drenažni otvori mogu zauzimati najviše 15% površine čvrstog i punog poda. |  |  |  |  |
| 32. | Član 6 stav 1 Pravilnika posebni uslovi za svinje; | Svinje treba hraniti najmanje jednom dnevno. |  |  |  |  |
| 33. | Član 6 stav 2 Pravilnika posebni uslovi za svinje; | Svinje koje se drže i hrane u grupi, a rane im nije stalno dostupna ili se hrane bez automatske opreme treba da istovremeno imaju nesmetan pristup rane u vrijeme hranjenja. |  |  |  |  |
| 34. | Član 6 stav 3 Pravilnika posebni uslovi za svinje; | Svinje starije od dvije nedjelje treba da imaju stalan pristup svježoj i čistoj vodi za piće. |  |  |  |  |
| 35. | Član 6 stav 4 Pravilnika posebni uslovi za svinje; | Svinjama treba da je na raspolaganju slama ili drugi materijali za manipulaciju i istraživanje (sijeno, piljevina, kompost za gljive, treset ili mješavinu ovih materijala), koji nijesu štetni za zdravlje životinja, radi sprečavanja griženje repova i drugih poremećaja ponašanja. |  |  |  |  |
| 36. | Član 6 stav 5 Pravilnika posebni uslovi za svinje; | Buka u objektima u kojima se drže i uzgajaju svinje ne treba da bude veća od 85 dBA i treba izbjegavati jaku, stalnu i iznenadnu buku. |  |  |  |  |
| 37. | Član 7, stav 1, Pravilnika posebni uslovi za svinje; | Skraćivanje repova, skraćivanje i brušenje zuba kod prasadi može se vršiti samo kada postoji opasnosti od povreda vimena krmača, usnih školjki ili repova drugih životinja. |  |  |  |  |
| 38. | Član 7, stav 2,3 Pravilnika posebni uslovi za svinje; | Skraćivanje i brušenje zuba kod sisančadi može se vršiti samo do sedmog dana starosti, pod uslovom da se prilikom skraćivanja zuba oblikuje glatka površina zuba izuzetno skraćivanje očnjaka kod nerasta može se vršiti ako postoji opasnost od povrjeđivanja drugih jedinki. |  |  |  |  |
| 39. | Član 7, stav 4 Pravilnika posebni uslovi za svinje; | Skraćivanje dijela repa i zuba sprovodi se u dokazanim slučajevima ranjavanja sisa krmača, ušiju ili repova drugih svinja pri čemu se naročito vodi računa o načinu smještaja i gustini naseljenosti svinja u objektu. |  |  |  |  |
| 40. | Član 8, stav 1 Pravilnika posebni uslovi za svinje; | Krmače i nazimice ne treba držati vezane. |  |  |  |  |
| 41. | Član 8, stav 2 Pravilnika posebni uslovi za svinje; | Krmače i nazimice se drže u grupi od četvrte nedjelje nakon osjemenjavanja ili pripusta do posljednje nedjelje prije očekivanog prašenja, a stranice boksa treba da budu duže od 2,8 m, a ako se u grupi nalazi manje od šest svinja, stranice boksa treba da budu duže od 2,4 m. |  |  |  |  |
| 42. | Član 8, stav 3 Pravilnika posebni uslovi za svinje; | Krmače i nazimice se drže u grupi od četvrte nedjelje nakon osjemenjavanja ili pripusta do posljednje nedjelje prije očekivanog prašenja, s tim da se u objektu u kome se uzgaja manje od deset krmača i nazimica, mogu držati u individualnim boksovima, tako da imaju dovoljno prostora da se okrenu bez teškoća. |  |  |  |  |
| 43. | Član 8, stav 4 Pravilnika posebni uslovi za svinje; | Krmačama i nazimicama treba obezbijediti stalan pristup materijalima za istraživanje (sijeno, piljevina, kompost za gljive, treset ili mješavinu ovih materijala), koji nijesu štetni za zdravlje životinja. |  |  |  |  |
| 44. | Član 8, stav 5 Pravilnika posebni uslovi za svinje; | Krmačama i nazimicama koje se drže u grupama treba obezbjediti da svaka jedinka dobije dovoljno hrane kako u grupi ne bi došlo do ispoljavanja agresivnosti. |  |  |  |  |
| 45. | Član 8, stav 6 Pravilnika posebni uslovi za svinje; | Svim suprasnim krmačama i nazimicama treba obezbijediti hranu sa dovoljnom količinom voluminozne hrane, dovoljno hrane sa visokim sadržajem celuloze i dovoljno hrane bogate energijom, kako bi životinje bile site i zadovoljile potrebu za žvakanjem. |  |  |  |  |
| 46. | Član 8, stav 7 Pravilnika posebni uslovi za svinje; | Svinje agresivne prema drugim svinjama, svinje izložene agresiji ili svinje koje su bolesne ili ozlijeđene, drže se u individualnim boksovima koji su dovoljno veliki da svinja može da se bez teškoće okrene, ustane i legne ukoliko to nije u suprotnosti sa savjetom veterinara. |  |  |  |  |
| 47. | Član 9, stav 1 Pravilnika posebni uslovi za svinje; | Najveći razmak između rešetki za svinje koje se drže na podu sa betonskim rešetkama, treba da iznosi za:  1) sisančad 11 mm; |  |  |  |  |
| 2) zalučenu prasad 14 mm; |  |  |  |  |
| 3) tovljenike 18 mm; |  |  |  |  |
| 4) nazimice i krmače 20 mm. |  |  |  |  |
| 48. | Član 9, stav 2 Pravilnika posebni uslovi za svinje; | Najmanja širina betonskih rešetki za sisančad i zalučenu prasad iznosi 50 mm, a za tovljenike, nazimice i krmače 80 mm. |  |  |  |  |
| 49. | Član 10, Pravilnika posebni uslovi za svinje; | Nerasti se drže i uzgajaju u boksu koji je izgrađen tako da nerast može da se okrene bez teškoća, da čuje, vidi i nanjuši druge svinje pri čemu je podna površina boksa za odraslog nerasta treba da iznosi najmanje 6 m2 a podna površina poda boksa u kome se nerast drži namijenjen i za pripust, treba da iznosi najmanje 10 m2 sa zidovima između boksova koji treba da budu dovoljno visoki da spriječe uskakanje u susjedni boks. |  |  |  |  |
| 50. | Član 11, stav 1, Pravilnika posebni uslovi za svinje; | Suprasne krmače i nazimice se, po potrebi, podvrgavaju tretmanu uklanjanja ekto i endo parazita, a prije smještanja u boksove za prašenje treba da budu očišćene odnosno oprane. |  |  |  |  |
| 51. | Član 11, stav 2, Pravilnika posebni uslovi za svinje; | Suprasnim krmačama i nazimicama, nedjelju dana prije predviđenog datuma prašenja, treba da se obezbijedi čist i suv prostor za odmor i odgovarajući materijali za izgradnju legla. |  |  |  |  |
| 52. | Član 11, stav 3, Pravilnika posebni uslovi za svinje; | Suprasnoj krmači ili nazimici treba da se za ležište obezbijedi dovoljno veliki prostor za nesmetano prašenje i pomoć pri prašenju. |  |  |  |  |
| 53. | Član 11, stav 4, Pravilnika posebni uslovi za svinje; | Boksovi za prašenje suprasnih krmača, treba da imaju pregradu koja odvaja prostor za prašenje od preostalog dijela  boksa. |  |  |  |  |
| 54. | Član 12, stav 1,2 Pravilnika posebni uslovi za svinje; | Sisančad treba da budu smještena u dovoljno zagrijanom prostoru koji je čist, suv i udoban pun ili prekriven slamom ili drugim odgovarajućim materijalom i dovoljno prostran da sva prasad mogu istovremeno ležati. |  |  |  |  |
| 55. | Član 12, stav 3 Pravilnika posebni uslovi za svinje; | U boksovima za prašenje krmača, prasad treba da imaju dovoljno mjesta za nesmetano sisanje. |  |  |  |  |
| 56. | Član 12, stav 4,5 Pravilnika posebni uslovi za svinje; | Sisančad se zalučuju poslije 28 dana starosti. Ili se mogu zalučiti poslije 21 dana starosti, ako se prebace u očišćene i dezinfikovane objekte koji su odvojeni od objekata za krmače ili i prije 21 dana starosti, iz zdravstvenih razloga sisančadi i krmača. |  |  |  |  |
| 57. | Član 13, stav 1, Pravilnika posebni uslovi za svinje; | Prasad krmače, starosti od četvrte do desete nedjelje, prebacuju se u grupe poslije zalučenja. |  |  |  |  |
| 58. | Član 13, stav 2 Pravilnika posebni uslovi za svinje; | Pri formiranju grupe prasadi i tovljenika treba da se preduzmu sve potrebne mjere za sprečavanje međusobnih borbi koje prelaze granice prilagođavanja. |  |  |  |  |
| 59. | Član 13, stav 3 Pravilnika posebni uslovi za svinje; | Pri formiranju grupe prasadi potrebno je miješati prasad koja nijesu navikla jedna na druge, radi smanjenja agresivnosti, a miješanje treba da se izvrši što je prije moguće, najkasnije sedam dana poslije zalučenja tako da prasad mogu da bježe i skrivaju se od ostalih prasadi. |  |  |  |  |
| 60. | Član 13, stav 4, Pravilnika posebni uslovi za svinje; | Kad se utvrde znaci uporne borbe između prasadi, potrebno je dodati slamu u boks ili druge materijale za manipulaciju i istraživanje, a naročito agresivne ili ugrožene jedinke treba izdvojiti iz grupe. |  |  |  |  |
| 61. | Član 13, stav 5, Pravilnika posebni uslovi za svinje; | Sredstva za smirenje prasadi, radi lakšeg prilagođavanja grupi, koriste se samo u izuzetnim slučajevima, po odobrenju veterinara. |  |  |  |  |
| Zaključak:  Sprovedene mjere (u slučaju neusaglašenosti) | | | | | | |
| Službeni veterinar  …………………………………..  Ime i prezime/potpis  ……………………………………… | | | | | | |
| Držalac životinja/odgovorno lice  ……………………………………..  Ime i prezime/potpis  …………………………………….. | | | | | | |

|  |  |
| --- | --- |
| Mjesto …………………; Datum……………….;  Broj zapisnika:…………………………………………;  Napomena : Sve evidentirane nepravilnosti potrebno je detaljno opisati u zapisniku. |  |
|  |  |
|  |  |